ཧེ་མི་རྒྱལ་སྲས་སྲིད་སྐྱོང་རྣམ་རྒྱལ་དང་པཎ་ཆེན་སྐུ་ཕྲེང་དྲུག་པ་དཔལ་ལྡན་ཡེ་ཤེས།བཀྲ་ཤིས་ལྷུན་པོའི་སྲིད་འཛིན་པ་འབྲུམ་པ་ཧུ་ཐོག་ཐུ།མཚན་ཆ་ཚང་མ་ཤེསཞྭ་དམར་བཅུ་པ་ཆོས་གྲུབ་རྒྱ་མཚོ།དེ་མིན་བསམ་སྡིངས་རྡོ་རྗེ་ཕག་མོ་སྐུ་ཕྲེང་བརྒྱད་པ་སྐལ་བཟང་ཆོས་ལྡན་བདེ་ཆེན་དབང་མོ།བོད་ཀྱི་སྤྲུལ་སྐུའི་ལོ་རྒྱུས་ཁྲོད་ནས་གོ་གནས་ངེས་ཅན་ཟིན་ཞིང་།མཛད་པ་འཕྲིན་ལས་ཕྱོགས་ནས་གུས་པ་ལྟ་བུ་ཞིག་གིས་གླེང་མི་ཐུབ་པ་རང་ངོར་འཕྲོད་ཀྱང་།མ་གླེང་བསྐྱུར་བཞག་ན།མ་གླེང་ལྷག་པ་ན་ཁོ་ཚོའི་མ་ཡུམ་སུ་ཡིན།གློ་བུར་དུ་ངའི་ཁ་ལས་རང་དབང་མེད་པར་ཉི་ཟླ་དབང་མོ་ཞེས་ཤོར་བ་དང་གླུ་ཞིག་གི་མིང་ལ་ཉི་ཟླ་དབང་མོའི་སྐྱོ་གླུ་ཞེས་པ་ཡིད་ལ་འཁོར་ནས།གླུ་དེ་ཐེངས་གཅིག་ལ་ཉན་མ་མྱོང་བའམ་ཐེངས་མང་པོར་བཙལ་བ་བརྗེད་དཀའ་ཨང་།གླུ་དེར་ཡུལ་གླུ།སྐྱོ་གླུ།སྡུག་གླུ་ཞེས་བཤད་སྟངས་འདྲ་མིན་མཆིས་ཤིང་།གླུ་དེ་རྩོམ་མཁན་ནི་ཉི་ཟླ་དབང་མོ་ཡིན་ནམ།ལེན་མཁན་ཐོག་མ་ཉི་ཟླ་དབང་མོ་ཨེ་ཡིན།